**Η Ευρωπαϊκή Πίστη** ιδρύθηκε το 1977 και έχει έδρα την Αθήνα. Είναι μια πλήρης ασφαλιστική εταιρία που δραστηριοποιείται σε όλους τους σύγχρονους κλάδους ασφάλισης, παρέχοντας ολοκληρωμένη κάλυψη τόσο σε ατομικό όσο και σε επιχειρησιακό επίπεδο, με ειδικά σχεδιασμένα πρωτοποριακά και ευέλικτα ασφαλιστικά προγράμματα.

Σήμερα η μητρική Εταιρία Ευρωπαϊκή Πίστη απασχολεί 444 εργαζόμενους (1.095 εργαζόμενοι στον Όμιλο) και το Δίκτυο Πωλήσεων της αριθμεί παραπάνω από 5.550 συνεργάτες σε ολόκληρη την Ελλάδα, οι οποίοι εξυπηρετούν περισσότερους από 620.000 πελάτες. Αποτελεί μία από τις 10 μεγαλύτερες ασφαλιστικές εταιρίες στην Ελλάδα.

Ιστορία
-------

**1977:** Ίδρυση της Εταιρίας από μια ομάδα 19 Ασφαλιστικών Συμβούλων Ζωής.  

**1983:** Ανέγερση του πρώτου ακινήτου 3.500 τ.μ. στη Λ. Κηφισίας.  

**1986:** Σύσταση της εταιρίας Alter Ego A.E. ως κέντρου υποστήριξης ασφαλίσεων και ποιότητας ζωής.   

**1990:** Σύσταση της εταιρίας Ευρωπαϊκή Πίστη Α.Ε.Δ.Α.Κ.  

**1995:** Ανέγερση ενός κτιρίου 16.000 τ.μ. δίπλα στο παλαιότερο, επί της Λεωφ. Κηφισίας 274.  

**1997:** Είσοδος της εταιρίας στην κύρια αγορά του Χρηματιστηρίου Αθηνών με δημόσια εγγραφή.  

**2002:** Πιστοποίηση της Εταιρίας με ISO 9001:2000 για το σύνολο των υπηρεσιών της.  

**2005:** Από 1/1/2005 η Ευρωπαϊκή Πίστη ως εισηγμένη στο Χρηματιστήριο Αθηνών εταιρία εφαρμόζει ΙFRS.   

**2007:** Συμφωνία ανάμεσα στην Ευρωπαϊκή Πίστη και την Τράπεζα Πειραιώς προκειμένου η δεύτερη να αποκτήσει το 30% του μετοχικού κεφαλαίου της πρώτης.  

**2011:** Επιτυχής συμμετοχή στο πανευρωπαϊκό stress – test των ασφαλιστικών εταιριών, με εκπλήρωση όλων των κριτηρίων αξιολόγησης.  

**2012:** Τριπλασιασμός των κερδών στα € 11,6 εκ. έναντι € 4 εκ. το 2011.  

**2015:** Συνέχιση της αύξησης της κερδοφορίας στα € 16,1 εκ.  

**2016:** Η Εταιρία είναι έτοιμη για τη νέα οδηγία Solvency II. Παράλληλα, η European Bank for Reconstruction and Development (EBRD) αποκτά το 15% του μετοχικού κεφαλαίου της Α.Ε.Γ.Α. Ευρωπαϊκή Πίστη.

**2017:** Σημαντική αύξηση όλων των οικονομικών μεγεθών για 8η συνεχόμενη χρονιά ενώ για πρώτη χρονιά το σύνολο του Ενεργητικού υπερβαίνει τα 400 εκ. €. 

**2018:** Συνέχιση της ανοδικής πορείας, με το σύνολο των Εσόδων του Ομίλου να ξεπερνά για πρώτη φορά τα € 200 εκ. Ο Δείκτης Φερεγγυότητας διαμορφώθηκε στο 159,81% έναντι 145,73% στο τέλος του προηγούμενου έτους.

**2019:** Για πρώτη φορά τα καθαρά ασφάλιστρα και δικαιώματα συμβολαίων ξεπέρασαν τα € 200 εκ. ενώ τα κέρδη προ φόρων διαμορφώθηκαν σε € 22,4 εκ. παρουσιάζοντας αύξηση 45,5%

**2020:** Μέσα σε ένα δύσκολο και ευμετάβλητο οικονομικό περιβάλλον, ο Όμιλος καταφέρνει να αυξήσει τα συνολικά έσοδα του στα € 236,8 εκ. αυξημένα κατά 5,1% και την προ φόρων Κερδοφορία του στα € 25,0 εκ. αυξημένη κατά 10,6%.

**2021:** Σημαντική Κερδοφόρα ανάπτυξη του Ομίλου, με τα Κέρδη προ Φόρων να ανέρχονται στα € 26,1 εκ. παρουσιάζοντας αύξηση 4,3% σε σύγκριση με το 2020, καθώς και ολοκλήρωση του ψηφιακού μετασχηματισμού των οικονομικών υπηρεσιών.

Τα κεντρικά γραφεία της Ευρωπαϊκής Πίστης.

Οικονομικά στοιχεία
-------------------

Ο κύκλος εργασιών του Ομίλου ανήλθε για το 2021 σε € 245,6 εκατ.

| ΕΥΡΩΠΑΙΚΗ ΠΙΣΤΗ Α.Ε.Γ.Α.
(ποσά σε € εκατ.) | 2010 | 2011 | 2012 | 2013 | 2014 | 2015 | 2016 | 2017  | 2018 | 2019 | 2020 | 2021 |
| --- | --- | --- | --- | --- | --- | --- | --- | --- | --- | --- | --- | --- |
| Κύκλος εργασιών | 131,1 | 157,7 | 163,6 | 165,4 | 168,6 | 172,7 | 172,2 | 194,9 | 202,4 | 225,3 | 236,8 | 245,6 |
| Κέρδη Προ Φόρων | 3,8 | 3,9 | 11,9 | 13,4 | 15,1 | 16,1 | 20,6 | 22,8 | 15,4 | 22,4 | 25,0 | 26,1 |
| Σύνολο Καθαρής Θέσης | 39,8 | 41,4 | 51,6 | 59,0 | 71,6 | 81,1 | 96,2 | 115,4 | 115,9 | 141,2 | 154,8 | 156,3 |

Θυγατρικές
----------

  

**Ευρωπαϊκή Πίστη Asset Management**   

Η Ευρωπαϊκή Πίστη Asset Management ιδρύθηκε το 1990 με σκοπό τη διαχείριση Αμοιβαίων Κεφαλαίων. Η σημερινή μορφή της εταιρίας προήλθε από την συγχώνευση των εταιριών Ευρωπαϊκή Πίστη ΑΕΔΑΚ και Ευρωπαϊκή Πίστη Finance ΑΕΠΕΥ. Τα αμοιβαία κεφάλαια που διαχειρίζεται η Ευρωπαϊκή Πίστη Asset Management έχουν ως στόχο την δημιουργία αξίας σε βάθος χρόνου για τον επενδυτή δίνοντάς του πρόσβαση τόσο στην ελληνική όσο και στις διεθνείς αγορές ομολόγων και μετοχών.

**Alter Ego**  

Η Alter Ego ιδρύθηκε το 1986 και δραστηριοποιείται στο Facilities Management. Η εταιρία ακολουθεί αυστηρά τα πρότυπα ISO και καλύπτει πλήρως τις ανάγκες μιας επιχείρησης προσφέροντας ένα ευρύ φάσμα υπηρεσιών που περιλαμβάνει, μεταξύ άλλων, τεχνική υποστήριξη, διαχείριση έργου μετεγκατάστασης, μελέτη & κατασκευή χώρων, υπηρεσίες καθαρισμού, απολυμάνσεις κα..

Παραπομπές
----------

1. ↑  "Ετήσια Οικονομική Έκθεση 2021", ΕΥΡΩΠΑΪΚΗ ΠΙΣΤΗ Α.Ε.Γ.Α.  Αρχειοθετήθηκε 2020-09-20 στο Wayback Machine.
2. ↑  "Ετήσια Οικονομική Έκθεση 2021", ΕΥΡΩΠΑΪΚΗ ΠΙΣΤΗ Α.Ε.Γ.Α.  Αρχειοθετήθηκε 2020-09-20 στο Wayback Machine.
3. ↑  "Ετήσια Οικονομική Έκθεση 2021", ΕΥΡΩΠΑΪΚΗ ΠΙΣΤΗ Α.Ε.Γ.Α.  Αρχειοθετήθηκε 2020-09-20 στο Wayback Machine.
4. ↑  "Ποιοι είναι οι 10 μεγαλύτεροι ασφαλιστικοί όμιλοι στην Ελλάδα;", nextdeal.gr
5. ↑  "Ευρωπαϊκή Πίστη: Στο 15% το ποσοστό της EBRD", Euro2day
6. ↑  "Ετήσια Οικονομική Έκθεση 2017", ΕΥΡΩΠΑΪΚΗ ΠΙΣΤΗ Α.Ε.Γ.Α.  Αρχειοθετήθηκε 2020-09-20 στο Wayback Machine.
7. ↑  "Ισολογισμός 2011", Ευρωπαϊκή Πίστη  Αρχειοθετήθηκε 2016-03-04 στο Wayback Machine.
8. ↑  "Ισολογισμός 2012", Ευρωπαϊκή Πίστη  Αρχειοθετήθηκε 2016-03-04 στο Wayback Machine.
9. ↑  "Ισολογισμός 2013", Ευρωπαϊκή Πίστη  Αρχειοθετήθηκε 2016-03-04 στο Wayback Machine.
10. ↑  "Ισολογισμός 2014", Ευρωπαϊκή Πίστη  Αρχειοθετήθηκε 2016-03-04 στο Wayback Machine.
11. ↑  "Ισολογισμός 2014", Ευρωπαϊκή Πίστη  Αρχειοθετήθηκε 2016-03-04 στο Wayback Machine.
12. ↑  "Ισολογισμός 2015", Ευρωπαϊκή Πίστη  Αρχειοθετήθηκε 2016-09-10 στο Wayback Machine.
13. ↑  "Ετήσια Οικονομική Έκθεση 2017", ΕΥΡΩΠΑΪΚΗ ΠΙΣΤΗ Α.Ε.Γ.Α.  Αρχειοθετήθηκε 2020-09-20 στο Wayback Machine.
14. 1 2 3  «Ετήσια Οικονομική Έκθεση 2020». *Επενδυτική Ιστοσελίδα Ευρωπαϊκή Πίστη*. Ευρωπαϊκή Πίστη ΑΕΓΑ. 26 Μαΐου 2021. Αρχειοθετήθηκε από το πρωτότυπο στις 26 Μαΐου 2021. Ανακτήθηκε στις 26 Μαΐου 2021.